Hvis man skal løbe et halvmarathon, kan man ligeså godt få det overstået hurtigst muligt. Det må have været tankegangen for Johannes Würtz, der efter blot én time, 12 minutter og 33 sekunder passerede målstregen efter godt 21 kilometer i fuldt firspring. Den 23-årige løber, som løber for Aalborg Atletik og Motion, vandt også på distancen sidste år og satte dermed streg under, at han har nogle af Nordjyllands hurtigste ben. DGI Nordjylland, der står bag Aalborg Halvmarathon, sendte søndag formiddag direkte fra løbet, der trak tusindvis af løbere - men også gående motionister - til Aalborg. Se eller gense deres sending herunder:

Referat:
I tiden 1:12:33 løb Johannes Würtz som den første over målstregen til Aalborg Halvmarathon søndag